stališčem Sveta o sprejetju direktive Evropskega parlamenta in Sveta o spremembi Okvirnega sklepa Sveta 2004/757/PNZ, da se vključijo nove psihoaktivne snovi v opredelitev pojma „prepovedana droga“, in razveljavitvi Sklepa Sveta 2005/387/PNZ

2013/0304 (COD)

SPOROČILO KOMISIJE

EVROPSKEMU PARLAMENTU



v skladu s členom 294(6) Pogodbe o delovanju Evropske unije



v zvezi s

stališčem Sveta o sprejetju direktive Evropskega parlamenta in Sveta o spremembi Okvirnega sklepa Sveta 2004/757/PNZ, da se vključijo nove psihoaktivne snovi v opredelitev pojma „prepovedana droga“, in razveljavitvi Sklepa Sveta 2005/387/PNZ

1.Ozadje

Datum predložitve predloga Evropskemu parlamentu in Svetu

(dokument COM(2013) 618 final – 2013/0304 COD): 17. september 2013 Datum mnenja Evropskega ekonomsko-socialnega odbora (UL C 177, 11.6.2014, str. 52): 21. januar 2014 Datum stališča Evropskega parlamenta, prva obravnava: 17. april 2014 Datum predložitve spremenjenega predloga: ni relevantno Datum sprejetja stališča Sveta: 25. september 2017

2.Cilj predloga Komisije

Direktiva je del svežnja dveh zakonodajnih predlogov o novih psihoaktivnih snoveh, ki ga je sprejela Komisija 17. septembra 2013: predlog uredbe o novih psihoaktivnih snoveh in predlog direktive o spremembi Okvirnega sklepa Sveta 2004/757/PNZ z dne 25. oktobra 2004 o opredelitvi minimalnih določb glede elementov kaznivih dejanj in kazni na področju nedovoljenega prometa s prepovedanimi drogami, kar zadeva opredelitev pojma prepovedana droga. Cilj svežnja je bil zmanjšati razpoložljivost novih psihoaktivnih snovi, ki pomenijo tveganje, z ukrepi na ravni Unije, ki so hitrejši in učinkovitejši v primerjavi s trenutno veljavnim sistemom, ki temelji na Sklepu Sveta 2005/387/PNZ z dne 10. maja 2005 o izmenjavi podatkov, oceni tveganja in nadzoru nad novimi psihoaktivnimi snovmi.

3.Pripombe k stališču Sveta

Pogajanja o tem zakonodajnem svežnju potekajo že več kot štiri leta. Države članice so med obravnavo predlogov v Svetu izrazile dvome glede izbire člena 114 Pogodbe o delovanju Evropske unije (v nadaljnjem besedilu: PDEU) kot pravne podlage za predlagano uredbo. Da bi se dosegel isti cilj – hitrejše in učinkovitejše ukrepanje EU v zvezi z novimi psihoaktivnimi snovmi – se je Odbor stalnih predstavnikov (v nadaljnjem besedilu: COREPER) 6. aprila 2016 dosegel dogovor o novem pristopu, ki ga je predlagalo predsedstvo. V okviru tega novega pristopa je bil predlog Komisije iz leta 2013 za uredbo o novih psihoaktivnih snoveh, ki temelji na členu 114 PDEU, opuščen. Določbe predloga Komisije za uredbo o novih psihoaktivnih snoveh iz leta 2013 so bile na eni strani vključene v besedilo direktive o spremembi Okvirnega sklepa Sveta 2004/757/PNZ, na drugi strani pa v besedilo novega predloga o spremembi Uredbe št. 1920/2006 o ustanovitvi Evropskega centra za spremljanje drog in zasvojenosti z drogami (EMCDDA), za katerega je bila Komisija pozvana, da ga pripravi. Komisija je sprejela predlog o spremembi Uredbe št. 1920/2006 glede izmenjave informacij, sistema zgodnjega opozarjanja in postopka ocene tveganja za nove psihoaktivne snovi 29. avgusta 2016. Predlog uredbe o novih psihoaktivnih snoveh iz leta 2013 je bil umaknjen v okviru delovnega programa Komisije za leto 2017.

Politični dogovor glede svežnja sta sozakonodajalca dosegla na tristranskem sestanku 29. maja 2017, pri čemer ga je COREPER potrdil 31. maja 2017, odbor LIBE pa 8. junija 2017.

V skladu z novim pristopom, opisanim zgoraj, besedilo direktive vključuje bistvene spremembe predloga Komisije iz leta 2013 za direktivo o spremembi Okvirnega sklepa Sveta 2004/757/PNZ z dne 25. oktobra 2004. Direktiva zlasti zdaj vsebuje tudi določbe o opredelitvi novih psihoaktivnih snovi in o hitrem sprejemanju odločitev na ravni EU glede novih psihoaktivnih snovi. Snovi, ki se štejejo za nove psihoaktivne snovi, so navedene v novi Prilogi k Okvirnemu sklepu 2004/757/PNZ, ki jo Komisija, da bi vključila nove psihoaktivne snovi v opredelitev pojma „prepovedana droga“, lahko spreminja z delegiranimi akti. Vse snovi, navedene v Prilogi, so zajete s kazenskopravnimi določbami iz Okvirnega sklepa, kar je v skladu z njegovo podlago, tj. členom 83(1) PDEU. Vendar sveženj še vedno izpolnjuje izvirni cilj Komisije, tj. zmanjšati razpoložljivost novih psihoaktivnih snovi, ki pomenijo tveganje, s hitrejšim in učinkovitejšim ukrepanjem na ravni Unije v primerjavi s trenutno veljavnim sistemom..

4.Sklepna ugotovitev

Komisija v celoti podpira stališče Sveta, saj še vedno izpolnjuje izvirni cilj Komisije.